paragraph_text: Rijeka izvire ispod vrha Boteva na Staroj Planini, sjeverno od grada Kalofer, zatim plovi ravno na istok, tada naglo skreće na jug, prije grada Jambol. Iza grada Jambol ulazi u Tursku, gdje se kod Drinopolja ulijeva u rijeku Maricu. Rijeka Tundža duga je 390 km, od toga 350 kilometara u Bugarskoj, tako da je jedna od najvažnijih bugarskih rijeka. Tundža ima 50 pritoka, od kojih su najvažnije Močurica, Popovska i Sinapovska rijeka. U gornjem dijelu rijeke napravljena su dva velika akumulacijska jezera; Koprinka (prije zvano jezero Georgi Dimitrov) i Žrepčevo.